Asmeskel yellan gar talɣiwin-a yella deg uswir amawalan d umsislan, ad naf ssemrasen deg taddart n Bezzit awal iqejjiren deg Uzaknun iqejjaren d asmeskel amsislan s temlellit n teɣra [i] deg wawal amezwaru iqejjiren yuɣalen [a] deg wawal wis sin iqejjaren, deg uswir amawalan ad naf yella umgired deg uẓar gar awal iqejjaren aẓar-is QJR, asuf-is aqejjir unti-is taqejjirt d asemẓi n wawal aqejjir, addad amaruz-is yiqejjiren (K. BOUAMARA, 2010 :354), mača deg taddart n Bumnazel ssemrasen awal iḍarren aẓar-is ḌṚ (M. A. HADDADOU, 2003 : 07).